CELEX: 62013CN0546
Language: el
Date: 2013-10-22 00:00:00
Title: Υπόθεση C-546/13: Αίτηση προδικαστικής αποφάσεως την οποία υπέβαλε το Corte suprema di Cassazione (Ιταλία) στις 22 Οκτωβρίου 2013 — Agenzia delle Dogane και Ufficio di Verona dell’Agenzia delle Dogane κατά ADL American Dataline Srl

21.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 377/7
            
         Αίτηση προδικαστικής αποφάσεως την οποία υπέβαλε το Corte suprema di Cassazione (Ιταλία) στις 22 Οκτωβρίου 2013 — Agenzia delle Dogane και Ufficio di Verona dell’Agenzia delle Dogane κατά ADL American Dataline Srl
   (Υπόθεση C-546/13)
   2013/C 377/15
   Γλώσσα διαδικασίας: η ιταλική
   
      Αιτούν δικαστήριο
   
   Corte suprema di cassazione
   
      Διάδικοι στην υπόθεση της κύριας δίκης
   
   
      Αναιρεσείουσα: Agenzia delle Dogane, Ufficio di Verona dell’Agenzia delle Dogane
   
      Καθής: ADL American Dataline Srl
   
      Προδικαστικά ερωτήματα
   
   
               1)
            
            
               Αντιβαίνει στο άρθρο 10, παράγραφοι 2 και 12, του κανονισμού (ΕΟΚ) 2658/87 του Συμβουλίου της 23ης Ιουλίου 1987 (1), καθώς και στην αρχή της ασφάλειας δικαίου, να αντληθούν από τις τροποποιήσεις των επεξηγηματικών σημειώσεων του κεφαλαίου 84 του Πίνακα δασμών, μέρος ΙΙ του παραρτήματος Ι του κανονισμού (ΕΚ) 1549/06 της Επιτροπής της 17ης Οκτωβρίου 2006 (2) (σύμφωνα με τις οποίες τα ηχεία δεν υπάγονται στην κλάση 8471, εφόσον δεν παρουσιάζονται ως μέρος αυτόματης μηχανής επεξεργασίας πληροφοριών) ερμηνευτικά στοιχεία προκειμένου να αναγνωριστεί ότι τα προϊόντα τα οποία εισήγαγε η εταιρεία ADL s.r.l. (3) […] προορίζονται για ειδική λειτουργία (αναπαραγωγή και ενίσχυση του ήχου) «διαφορετική» από εκείνη της επεξεργασίας πληροφοριών;
            
         
               2)
            
            
               Πρέπει τα προϊόντα τα οποία εισήγαγε η εταιρεία ADL s.r.l. […], ως «ηχεία» τα οποία διατίθενται στο εμπόριο χωριστά από την αυτόματη μηχανή επεξεργασίας πληροφοριών, να θεωρηθούν διατάξεις που προορίζονται για «ειδική λειτουργία διαφορετική από εκείνη της επεξεργασίας πληροφοριών» –εφόσον ο χαρακτηρισμός αυτός πρέπει να δοθεί στη λειτουργία αναπαραγωγής και ενισχύσεως του ήχου–, ή δεν μπορούν να θεωρηθούν μονάδες συστήματος που προορίζονται για ειδική λειτουργία διαφορετική από εκείνη της επεξεργασίας πληροφοριών, λόγω του ότι, λαμβανομένων υπόψη των ειδικών τεχνικών χαρακτηριστικών (σύνδεση αποκλειστικά με καλώδιο USB· απαίτηση λειτουργικού συστήματος MAC OS 9.), «δεν επιτελούν έργο που θα μπορούσαν να επιτελέσουν χωρίς τη βοήθεια τέτοιας μηχανής [δηλ: αυτόματης μηχανής επεξεργασίας πληροφοριών]» (πρβλ. αποφάσεις του Δικαστηρίου της 19ης Οκτωβρίου 2000, C-339/98, Peacock AG, σκέψεις 14 και 15, και της 18ης Ιουλίου 2007, C-142/06, Olicom, σκέψεις 20, 29 και 30 –οι οποίες, μολονότι αναφέρονται σε άλλο είδος διατάξεως –κάρτες δικτύου και κάρτες δικτύου/μόντεμ– φαίνεται να οδηγούν στο συμπέρασμα ότι το διττό στοιχείο της λειτουργίας της διατάξεως αποκλειστικώς μέσω προσωπικού υπολογιστή και της δυνατότητας λήψεως και μετατροπής στην έξοδο των σημάτων που διαβιβάζει ο επεξεργαστής δεν μπορεί να χαρακτηριστεί «διαφορετική» ειδική λειτουργία).
            
         
      (1)  Κανονισμός (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, EE L 256, σ. 1.
   
      (2)  Κανονισμός (ΕΚ) 1549/2006 της Επιτροπής, της 17ης Οκτωβρίου 2006, για τροποποίηση του παραρτήματος Ι του κανονισμού (ΕΟΚ) 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο, EE L 301, σ. 1.
   
      (3)  Πρόκειται για «ηχεία που παράγει η αμερικανική εταιρεία Harman Multimedia και που προορίζονται για αποκλειστική χρήση ως περιφερειακές μονάδες εξόδου για υπολογιστές “APPLE”».